Diskussion:Arveprins

message: Er det korrekt at sige at prinserne bevarede deres titler som arveprinser? Var det en titel eller var det blot det ord, der beskrev deres situation? --Palnatoke 7. jan 2006 kl. 00:13 (CET)
* Iflg. Merete Wilkenschildt: Kongeligt leksikon er arveprins en titel, ikke bare en beskrivelse. Den er blevet uddelt tre gange i Danmarkshistorien. De tre der står nævnt i artiklen er altså ikke bare eksempler, det er en komplet liste. Iflg. samme kilde blev Knud først udnævnt da tronfølgeloven blev ændret. --Klausok 12. jan 2009, 19:38 (CET)
replies: text: :Er det muligt, at arveprins er begge dele - og at Knud var "objektiv" arveprins frem til 1953, og derefter "udnævnt" arveprins? Det ville forklare hvorfor han blev "tildelt" en titel, som han i følge definitionen havde indtil dette tidspunkt, men ikke efter. NisJørgensen (diskussion) 15. jan 2018, 01:06 (CET)

message: Ved arveprins Ferdinands død i begyndelsen af 1863 blev den senere Christian 9. dansk tronfølger
I art. Christian 9. læser vi derimod:
I 1851 udpeger stormagterne prins Christian som dansk tronfølger. I 1853 godkender den danske Rigsdag ham som tronfølger
Hvad er korrekt?
thread_title: Christian 9. tronfølger fra 1863 eller 1853?

message: I forbindelse med prins Christians fødsel og senere dåb (den 21. januar 2006) har nogle medier omtalt ham som ’’Danmarks nye tronfølger’’. Dette er ikke korrekt. Der er stadigvæk kronprins Frederik, der er landets tronfølger. Prins Christian en naturligvis en (ny) tronarving (med forrang frem for prins Joakim og andre tronarvinger). 
Ligesom i 2006 var brugen af betegnelsen ’’tronfølger’’ også usikker i 1850’erne. 
 
London traktaten af 1852 rykkede prins Christian af Glücksborg mange pladser frem i arvefølgen, men trataten gjorde ham ikke til dansk tronfølger. (Han var stadig kun én blandt flere tronarvinger).  
   
Tilsvarende gjorde Tronfølgeloven af 1853 ikke prins Christian til tronfølger. Arveprins Ferdinand var tronfølger til sin død. Hvis Frederik 7. eller arveprins Ferdinand havde fået sønner EFTER 1853, så havde disse prinser fået plads i arvefølgen ’’FØR’’ prins Christian af Glücksborg.     
Der er altså en fejl i artiklen om Christian 9.    
KILDER: 
Første kilde: 
Aschehougs Leksikon (Lademann):   
’’Londonprotokollen: en overenskomst af 2. august 1850 mellem Storbritannien, Frankrig, Rusland, Sverige-Norge og Danmark om opretholdelse af det danske monarkis udelelighed. Monarkiets integritet fastsloges atter ved ’’Londontraktaten’’ af 8. maj 1852, der også undertegnedes af Preussen og Østrig. Samtidig stadfæstedes arvefølgens overdragelse til Christian 9. af Glücksborg.’’  
Anden kilde: 
’’’THRONFØLGELOV FOR DET DANSKE MONARKIE
af 31te Juli 1853’’’
 
’’Artikel I. 
 
Saafremt det fra Kong Frederik den Tredie paa Sværdsiden nedstammende mandlige Afkom, som ifølge samme Konges under 14de November 1665 givne Kongelov har Arveret til den Danske Throne, efter Guds urandsagelige Villie maatte uddøe, skal al Arveret efter bemeldte Konge­lovs Artikler 27-40 være ophævet og kun Mand af Mand, med Udelukkelse af Qvinderne, være arve­berettiget til de under Vort Scepter forenede Lande. Thronfølgen skal da udi samtlige disse Lande gaae over paa Vor høitelskede kjære Frænde, Hans Høihed Prinds Christian af Slesvig-Holsteen-Sønderborg-Glücksborg, hvem Vi fra nu af ville have tillagt navn af Prinds til Danmark, og paa hans mandlige Afkom med hans Gemalinde, Vort høitelskede kjære Sødskendebarn, Hendes Høihed Prindsesse Louise Vilhelmine Frederikke Caroline Auguste Julie af Slesvig-Holsteen-Sønderborg-Glücksborg, nu Prindsesse til Danmark, født Prindsesse af Hessen.’’
Fra afslutningen af tronfølgeloven: 
’’Denne Thronfølgelov for det samlede Danske Monarkie, hvilken Vi have ladet udfærdige i det Danske og Tydske Sprog og paraphere af Vor høitelskede kjære Farbroder, Hans Kongelige Høihed Arveprinds Frederik Ferdinand, og Vort Geheime Statsraads samtlige øvrige Medlemmer, have Vi saaledes herved udstedt og fuldbyrdet. Og ville Vi, at Originalen skal henlægges til Opbevaring i Vort Geheime Arkiv.
Hvorefter Alle og Enhver sig allerunderdanigst have at rette.’’ Sallingboen 22. jan 2006 kl. 16:07 (CET)
thread_title: Tronfølger, tronarving eller arvefølger